Stk. 1. Allir dystir í føroysku lands- og steypakappingini verða leiktir eftir teimum reglum, ið hesar kappingarreglur áseta. Í tann mun hesar kappingarreglur onga áseting hava, eru tær til hvørja tíð galdandi alheimsreglur fyri fótbólt“ Laws of the Game” og sum International FA Board/FIFA áseta galdandi. Stk. 3. Kappingarnevndin ásetur nærri reglur fyri kappingarnar í 4. deild menn, Old Boys, Old Girls, kvinnulið sum leika á hálvum vølli og yngru deildirnar upp til og við unglingadeildina og gentudeildina. Hesar kappingarreglur, sum kunnu víkja frá hesum kappingarreglum, skulu lýsast av Kappingarnevndini í seinasta lagi ein mánaða áðrenn kappingarbyrjan. Stk. 4. Starvsnevnd FSF’ s kann taka avgerð um, at seta serligt navn og broyta heitið á teimum deildum, sum luttaka í lands–og steypakappingini, eitt nú í sambandi við stuðulsavtalur. Stk. 5. Kappingarnevndin tekur avgerð um allar spurningar í samband við lands- og steypakappingina, heruppií kappingarskrá og broytingar, ið møguliga verða í skránni. Kappingarnevndin skal góðkenna øll almenn fótbóltstiltøk innan føroyskan fótbólt. Stk. 6. Luttøka hjá einum felag í kappingum sum FSF fyriskipar, og luttøka í kappingum sum UEFA fyriskipar, er treytað av, at felagið fær játtað luttøkuloyvi frá FSF. Loyvismannagongdin og treytirnar sum feløgini skulu lúka fyri at fáa játtað luttøkuloyvi frá FSF eru ásettar í serliga reglugerð sum Starvsnevndin samtykkir, og sum er góðkend av UEFA viðvíkjandi luttøku í UEFA kappingunum. GREIN 2. Kappingarárið er frá 1. januar til 31. desember. GREIN 3. Stk. 1. FSF hevur fyrsta rættin til nýtslu av vallunum, tá landskappingar- og steypadystir og aðrir dystir, skipaðir av Kappingarnevndini, verða leiktir. Stk. 2. Í sambandi við finaludystir í steypakappingini hevur FSF rættin til lýsingar við girðingina rundanum vøllin.